དྲིས་ལན།སྙན་ངག་འབྲི་མཁན་རྣམས་ཀྱིས་སྒྲུང་གཏམ་འབྲི་ནའང་འདྲ།སྒྲུང་གཏམ་འབྲི་མཁན་རྣམས་ཀྱིས་སྙན་ངག་གམ་ལྷུག་རྩོམ་འབྲི་ནའང་འདྲ།ངས་བལྟས་ན་རང་ཉིད་ཀྱི་མོས་ཕྱོགས་ཤིག་གམ་དམིགས་ཡུལ་ཞིག་གི་ཆེད་ཡིན་པ་མ་གཏོགས།དཀའ་ངལ་ཡོད་མེད་ཀྱི་གནད་དོན་ཞིག་ཏུ་སེམས་ཀྱིན་མེད།ངས་ཀྱང་དེ་སྔོན་སྙན་ངག་འགའ་རེ་བྲིས་མྱོང་ལ།ལྷུག་རྩོམ་བྲིས་མྱོང་།ཡིན་ནའང་སྙན་ངག་ཀློག་མཁན་ཞིག་ཡིན་ཚེ་རིག་གནས་ཀྱི་བྱང་ཚད་ངེས་ཅན་ཞིག་དགོས་ཀྱིན་འདུག་པ་དང་།སྒྲུང་གཏམ་གྱི་སྐོར་ལ་གཞི་རིམ་མང་ཚོགས་ཀྱི་ཁྲོད་དུའང་ཀློག་མཁན་མང་པོ་འདུགསྤྱིར་རྩོམ་ཡིག་འབྲི་དོན་ནི་རྩོམ་ཡིག་རང་སྟེང་གི་འཕེལ་རྒྱས་ཀྱི་ཆེད་དུའང་རེད་ལ།གཙོ་བོ་ཀློག་མཁན་གྱི་ཆེད་དུ་རེད་ཅེས་བཤད་ན་འགྲིག་སྙམ།དེ་བས་ཀློག་མཁན་ནི་སྐྱབས་མགོན་ཡིན་ཞེས་པའི་བཤད་སྲོལ་དེ་བྱུང་བ་ལོས་ཡིན།ཡང་གཅིག་བཤད་ན་སྒྲུང་གཏམ་བྲི་རྒྱུ་དེ་ནི་ཧ་ཅང་དཀའ་མོ་ཞིག་རེད་ལ།སྒྲུང་གཏམ་ལེགས་པོ་ཞིག་བྲི་རྒྱུ་ནི་དེ་ལས་ཀྱང་དཀའ་བ་སྨོས་ཅི་དགོས།དེ་བས་བར་སྐབས་ཤིག་ལ་བོད་ཀྱི་རྩོམ་སྟེགས་སུ་སྙན་ངག་འབྲི་མཁན་ཧ་ཅང་མང་ལ།སྒྲུང་གཏམ་འབྲི་མཁན་ཧ་ཅང་ཉུང་བས་ཐ་ན་དུས་དེབ་སྐོར་ཞིག་ལ་སྒྲུང་གཏམ་གྱིམུག་སྐྱོནཐེབས་ཀྱིན་ཡོད་པའི་སྣང་ཚུལ་བྱུང་བ་ལྟར་རེད།ངོ་མ་བཤད་ན་སྒྲུང་གཏམ་བྲི་རྒྱུ་དེ་ནི་ཧ་ཅང་ལས་ཚེགས་ལྕི་བའི་ལས་ཀ་ཞིག་རེད་མོད།གང་ལྟར་ངས་ནི་སྒྲུང་གཏམ་བྲི་རྒྱུ་དེ་གཙོ་བོར་བདམས་པ་ཡིན།